Aral

Aral (kazachsce Арал, rusce Аральск) je město w Kazachstanje. Leži při brjoze sewjerneho Aralskeho jězora něhdźe 370 kilometrow sewjerowuchodnje Kyzylordy. Ma něhdźe 32 tysac wobydlerjow. Stawizny Město je so w lěće 1905 załožiło a ma wot lěta 1938 měšćanske prawa. Hižo do toho wobsteješe na juhu dźensnišeho města w lěće 1817 wjes z mjenom Alty-Kuduk, kotraž bu wokoło 1870 naspomnjena jako Aralskij. Wot přizamknjenja na železnisku syć w lěće 1905 wuwiwaše so w měsće při jězoru předewšěm rybarska industrija. Přez wulki dźěl 20. lětstotka bě Aralsk srjedźišćo jězoroweho rybarstwa a wažny přistaw, štož nahle skónči ze spěšnym wusušenjom jězora wot 1970tych lět sem. W lěće 1980 dźěłachu jenož hišće 700 wot něhdy 60.000 ludźi w rybarstwje. Mjeztym je so jězor, kotryž bě zdźěla něhdźe 100 kilometrow zdaleny wot města, přez nowotwarjeny nasyp mjez sewjernym a južnym dźělom jězora zaso hač na někak dwanaće kilometrow zbližił. Literatura Аральск// Большая советская энциклопедия (1-е издание), т. III (1926): Анрио — Атоксил, стлб. 234 Wotkaz